CELEX: 32009D0856
Language: hu
Date: 2009-11-27 00:00:00
Title: 2009/856/EK: A Bizottság határozata ( 2009. november 27. ) a 2342/2002/EK, Euratom rendelet 168. cikke (1) bekezdésének c) pontja alapján egyrészt kommunikációs intézkedések, tanulmányok és értékelések céljából hozott, másrészt az Állat-egészségügyi Világszervezetnek adott közvetlen támogatásról szóló 2010. évi finanszírozási határozat elfogadásáról

28.11.2009   
            
            
               HU
            
            
               Az Európai Unió Hivatalos Lapja
            
            
               L 313/126
            
         
      A BIZOTTSÁG HATÁROZATA
   
   (2009. november 27.)
   a 2342/2002/EK, Euratom rendelet 168. cikke (1) bekezdésének c) pontja alapján egyrészt kommunikációs intézkedések, tanulmányok és értékelések céljából hozott, másrészt az Állat-egészségügyi Világszervezetnek adott közvetlen támogatásról szóló 2010. évi finanszírozási határozat elfogadásáról
   (2009/856/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az állat-egészségügyi kiadásokról szóló, 2009. május 25-i 2009/470/EK tanácsi határozatra (1) és különösen annak 20., 23. és 41. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) (a továbbiakban: költségvetési rendelet) és különösen annak 75. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet végrehajtására vonatkozó részletes szabályok megállapításáról szóló, 2002. december 23-i 2342/2002/EK, Euratom bizottsági rendeletre (3) (a továbbiakban: végrehajtási szabályok) és különösen annak 90. cikkére,
   mivel:
   
               (1)
            
            
               A 2009/470/EK határozat megállapítja azokat az eljárásokat, amelyek a Közösség által az egyes állat-egészségügyi intézkedésekhez – elsősorban az állat-egészségügyi információs politika, az állatjóllét és az élelmiszer-biztonság, valamint a műszaki és tudományos intézkedések tekintetében – nyújtott pénzügyi hozzájárulást szabályozzák.
            
         
               (2)
            
            
               A 2009/470/EK határozat 19. cikke szerint a Közösség pénzügyi hozzájárulást nyújt az állategészségügy, az állatok jólléte, valamint az állati eredetű termékek élelmiszer-biztonsága területére vonatkozó információs politika létrehozásához, az állatok jóllétének területére vonatkozó jogszabályok előkészítéséhez és kidolgozásához szükséges tanulmányok elkészítését is beleértve.
            
         
               (3)
            
            
               Az állatjóllétért és az állatok védelméért 2006 és 2010 között folytatott közösségi cselekvési terv (4) mind az állattartókat és az állattenyésztőket, mind pedig a nyilvánosságot be kívánja vonni a kérdésbe, tájékoztatva őket a jelenlegi állatvédelmi és állatjólléti követelményekről, valamint a továbbiakban is támogatást kíván nyújtani további nemzetközi kezdeményezésekhez, illetve hozzá kíván járulni azok elindításához a tájékozottság növelése és a nagyobb állatjólléti konszenzus megteremtése érdekében. E tekintetben már megkezdték a végrehajtását az európai és külföldi állatjóllétre vonatkozó kommunikáció európai stratégiájának, amelynek segítségével az állampolgárok tájékozódhatnak a különböző állattenyésztési rendszerek közötti különbségekről, valamint a magasabb szintű állat-egészségügyi követelmények költségeiről és előnyeiről.
            
         
               (4)
            
            
               Az EU új állat-egészségügyi stratégiájáról (2007–2013) szóló, a Tanácsnak, az Európai Parlamentnek, az Európai Gazdasági és Szociális Bizottságnak és a Régiók Bizottságának címzett bizottsági közlemény elismeri a polgárok, a civil társadalmi szervezetek és az Európai Közösség intézményei (elsősorban a Bizottság) közötti párbeszéd fontosságát.
            
         
               (5)
            
            
               Az elmúlt években hatékony kommunikációs stratégia indult annak érdekében, hogy az állat-egészségügyi kérdések, illetve az állat-egészségügyi stratégia elvei eljussanak az érdekelt felekhez, szervezetekhez és a társadalom egészéhez. Ezt a kommunikációs stratégiát folytatni kell. A Bizottság 2010-ben az európai állatorvosi hét keretében különösen az élő állatoknak az élelmiszerláncban való azonosítása és nyomon követése jelentőségét kívánja előtérbe helyezni.
            
         
               (6)
            
            
               2011 az állatorvosok nemzetközi éve lesz, amelynek folyamán megemlékeznek arról, hogy világszerte 250 éve kezdődött az állatorvosi oktatás. Az év jelentőségének hangsúlyozására kommunikációs stratégia készül, amely a különböző érdekeltek megszólításával tájékoztatást nyújt az évforduló megünneplésére az év során tervezett különféle eseményekről.
            
         
               (7)
            
            
               A 2009/470/EK határozat 41. cikke értelmében a Bizottság kétévente jelentést nyújt be az Európai Parlamentnek és a Tanácsnak az állat-egészségügyi helyzetről és az állatbetegségek felszámolására, az ellenük való védekezésre és figyelemmel kísérésükre irányuló programok végrehajtásának költséghatékonyságáról.
            
         
               (8)
            
            
               Ezért indokolt, hogy a Közösség 2010-re finanszírozást nyújtson az élelmiszer-biztonság, az állategészségügy és állatjóllét, valamint az állattenyésztési technika területeit érintő tanulmányokhoz, hatásvizsgálatokhoz, értékelésekhez és információs politikához. Meg kell határozni az ezen intézkedésekhez rendelhető maximális összeget.
            
         
               (9)
            
            
               A 2009/470/EK határozat 22. cikke értelmében a Közösség végrehajthatja a közösségi állat-egészségügyi jogszabályoknak és az azokkal kapcsolatos állatorvosi oktatásnak és képzésnek a továbbfejlesztéséhez szükséges műszaki és tudományos intézkedéseket, vagy segítséget nyújthat a tagállamoknak vagy nemzetközi szervezeteknek az ilyen intézkedések végrehajtásában.
            
         
               (10)
            
            
               Az állategészségügy nemzetközi szintű javításáért felelős kormányközi szervezet az Állat-egészségügyi Világszervezet (OIE), amelyet a Kereskedelmi Világszervezet (WTO) a nemzetközi állatkereskedelem és állati eredetű termékkereskedelem előírásainak meghatározása terén referenciaszervezetként ismer el.
            
         
               (11)
            
            
               Az Állat-egészségügyi Világszervezet 2009. október 12–14. között világszintű konferenciát rendezett „Evolving veterinary education for a safer world” (Az állatorvosi képzés fejlesztése a globális biztonság növelése érdekében) címmel.
            
         
               (12)
            
            
               A konferencia biztosította, hogy az állatorvosi intézmények dékánjai, igazgatói, a kulcsfontosságú nemzeti politikai döntéshozók a világ minden tájáról jobban megértsék a közösségi állat-egészségügyi politika törekvéseit, valamint hozzájárult a részt vevő országok állatorvosi képzésének fejlesztéséhez. Az OIE nemzetközi konferenciájához kapcsolódó eredmények terjesztéséhez nyújtott pénzügyi támogatás ennélfogva összhangban van a közösségi állat-egészségügyi helyzet javításának céljával.
            
         
               (13)
            
            
               Az OIE a száj- és körömfájásról nemzetközi konferenciát tervez. Ez a konferencia támogatni fogja az EU új állat-egészségügyi stratégiájáról (2007–2013) szóló, a Tanácsnak, az Európai Parlamentnek, az Európai Gazdasági és Szociális Bizottságnak és a Régiók Bizottságának címzett bizottsági közleményben meghatározott fellépéseket. Ezért indokolt, hogy a Közösség hozzájáruljon e kezdeményezéshez, hogy elősegítse az e betegséggel kapcsolatos közösségi jogszabályok kidolgozását. Ezért a Közösségnek hozzá kell járulnia az OIE ezirányú kezdeményezéséhez.
            
         
               (14)
            
            
               A költségvetési rendelet 75. cikkével és a végrehajtási szabályok 90. cikkének (1) bekezdésével összhangban az intézmény vagy az intézmény által ráruházott hatáskörökkel rendelkező hatóságok által elfogadott finanszírozási határozatnak – amely meghatározza a kiadásokkal járó intézkedések alapvető elemeit – meg kell előznie a közösségi költségvetésből a kiadásokra vállalt kötelezettségeket.
            
         
               (15)
            
            
               A végrehajtási szabályok 168. cikke (1) bekezdésének c) pontja értelmében a tényleges monopóliummal rendelkező szervek esetében a támogatás ajánlattételi felhívás nélkül is odaítélhető. Az OIE ebben az ágazatban tényleges monopóliummal rendelkezik, ezért nem szükséges ajánlattételi felhívás annak érdekében, hogy a Közösség hozzájárulhasson az „Evolving veterinary education for a safer world” (Az állatorvosi képzés fejlesztése a globális biztonság növelése érdekében) című OIE-konferenciával kapcsolatos technikai és tudományos anyagok terjesztéséhez, valamint a ragadós száj- és körömfájással foglalkozó nemzetközi konferencia megszervezéséhez és lebonyolításához.
            
         
               (16)
            
            
               A finanszírozási határozat hatálya a költségvetési rendelet 83. cikkének és a végrehajtási szabályok 106. cikke (5) bekezdésének alapján a késedelmi kamat kifizetésére is kiterjedhet.
            
         
               (17)
            
            
               Az e határozatban előírt intézkedések összhangban vannak az Élelmiszerlánc és Állategészségügyi Állandó Bizottság véleményével,
            
         A KÖVETKEZŐKÉPPEN HATÁROZOTT:
   1. cikk
   A kommunikációs intézkedések végrehajtásához, a tanulmányokhoz és értékelésekhez kapcsolódó, valamint az OIE-nek adott közvetlen támogatással kapcsolatos, a mellékletben meghatározott tevékenységeket el kell fogadni. Ez a határozat a költségvetési rendelet 75. cikke értelmében vett finanszírozási határozatnak minősül.
   2. cikk
   A program végrehajtására a határozattal engedélyezett hozzájárulás maximális összege 3 685 000 EUR, amelyet az Európai Közösségek 2009. évi általános költségvetésének alábbi költségvetési tételéből kell finanszírozni:
   
               —
            
            
               17 04 02 01. költségvetési tétel: 3 685 000 EUR.
            
         Ezen előirányzatok a késedelmi kamatra is vonatkoznak.
   3. cikk
   AZ OIE-nek nyújtott támogatást a mellékelt munkaprogramban foglalt feltételekkel összhangban, támogatási megállapodással, ajánlattételi felhívás nélkül nyújtják, mivel az OIE az állategészségügy nemzetközi szintű javításáért felelős kormányközi képviseleti szervezet, ennélfogva tényleges monopóliummal rendelkezik.
   
      Kelt Brüsszelben, 2009. november 27-én.
      
         
            a Bizottság részéről
         
         Androulla VASSILIOU
         
         
            a Bizottság tagja
         
      
   
   
      (1)  HL L 155., 2009.6.18., 30. o.
   
      (2)  HL L 248., 2002.9.16., 1. o.
   
      (3)  HL L 357., 2002.12.31., 1. o.
   
      (4)  COM(2006) 13 végleges.
   
      MELLÉKLET
      
         AZ ÁLLAT-EGÉSZSÉGÜGYI KIADÁSOKRÓL SZÓLÓ, 2009. MÁJUS 25-I 2009/470/EK TANÁCSI HATÁROZAT ÉS KÜLÖNÖSEN ANNAK 20., 22., 23. ÉS 41. CIKKE – A 2010-RE TERVEZETT TEVÉKENYSÉGEK
      
      1.1.   Bevezetés
      
      Ez a program hat végrehajtási intézkedést foglal magában 2010-re. Az állat-egészségügyi kiadásokról szóló, 2009. május 25-i 2009/470/EK tanácsi határozatban foglalt célkitűzések alapján a költségvetés elosztása és a fő tevékenységek a következők:
      
                  —
               
               
                  (közvetlen centralizált igazgatás által végrehajtott) támogatásra (1.2.):
                  
                              —
                           
                           
                              Az összes támogatható költség legfeljebb 80 %-át kitevő közösségi társfinanszírozást jelentő 50 000 EUR közösségi pénzügyi hozzájárulás az OIE által 2009. október 12–14. között megrendezett, „Evolving veterinary education for a safer world” (Az állatorvosi képzés fejlesztése a globális biztonság növelése érdekében) című nemzetközi konferenciával kapcsolatos eredmények terjesztéséhez.
                           
                        
                              —
                           
                           
                              Az összes támogatható költség legfeljebb 33 %-át kitevő közösségi társfinanszírozást jelentő 200 000 EUR összegű közösségi pénzügyi hozzájárulás az Állat-egészségügyi Világszervezet (OIE) által 2010-ben szervezendő, a száj- és körömfájásról szóló konferenciához.
                           
                        
            
                  —
               
               
                  (közvetlen centralizált igazgatás által végrehajtott) közbeszerzésre (1.3.):
                  
                              —
                           
                           
                              Legfeljebb 100 000 EUR összegig keretszerződés alkalmazása olyan tanulmány elvégzésére, amely alátámasztja az állat-egészségügyi helyzetről, valamint az állatbetegségek felszámolására, az ellenük való védekezésre és figyelemmel kísérésükre irányuló programok végrehajtásának költséghatékonyságáról szóló jelentést.
                           
                        
                              —
                           
                           
                              Legfeljebb 200 000 EUR összegig keretszerződés alkalmazása az állatorvosok 2011-es nemzetközi évének népszerűsítésére irányuló kommunikációs kampány elvégzésére.
                           
                        
                              —
                           
                           
                              Legfeljebb 230 000 EUR értékben keretszerződés alkalmazása kiadványokra, továbbá információk terjesztésére és az állat-egészségügyi stratégiára.
                           
                        
                              —
                           
                           
                              Legfeljebb 2 905 000 EUR értékben keretszerződés alkalmazása kiadványokra, továbbá állat-egészségügyi kérdések és az állat-egészségügyi stratégia elveinek népszerűsítésére irányuló információk terjesztésére.
                           
                        
            1.2.   Támogatások
      
      1.2.1.   Közösségi pénzügyi hozzájárulás az OIE által 2009. október 12–14. között megrendezett, „Evolving veterinary education for a safer world” (Az állatorvosi képzés fejlesztése a globális biztonság növelése érdekében) című nemzetközi konferenciával kapcsolatos eredmények terjesztéséhez
      
      A támogatásokról írásbeli megállapodásban kell rendelkezni.
      
         Jogalap
      
      A 2009/470/EK határozat 23. cikke
      
         Költségvetési tétel
      
      17 04 02 01.
      
         Elérendő célkitűzések és várható eredmények
      
      Az Állat-egészségügyi Világszervezet 2009. október 12–14. között világszintű konferenciát rendezett „Evolving veterinary education for a safer world” (az állatorvosi képzés fejlesztése a globális biztonság növelése érdekében) címmel.
      A konferencia biztosította, hogy az állatorvosi intézmények dékánjai, igazgatói, a kulcsfontosságú nemzeti politikai döntéshozók a világ minden tájáról jobban megértsék a közösségi állat-egészségügyi politika törekvéseit, valamint hozzájárult a részt vevő országok állatorvosi képzésének fejlesztéséhez. Az OIE nemzetközi konferenciájához kapcsolódó eredmények terjesztéséhez nyújtott pénzügyi támogatás ennélfogva összhangban van a közösségi állat-egészségügyi helyzet javításának céljával.
      
         A végrehajtási intézkedés leírása és célkitűzései
      
      Közösségi pénzügyi hozzájárulás az OIE által 2009. október 12–14. között megrendezett, „Evolving veterinary education for a safer world” (Az állatorvosi képzés fejlesztése a globális biztonság növelése érdekében) című nemzetközi konferenciával kapcsolatos eredmények terjesztéséhez.
      
         Végrehajtás
      
      Közvetlen, központi végrehajtás
      
         Közvetlen odaítélés
      
      A 168. cikk (1) bekezdésének c) pontja
      
         A maximális társfinanszírozási arány
      
      A támogatható költségek legfeljebb 80 %-a
      1.2.2.   Közösségi pénzügyi hozzájárulás az Állat-egészségügyi Világszervezet (OIE) által 2010-ben szervezendő, a száj- és körömfájásról szóló nemzetközi konferencia finanszírozásához
      
      A támogatásokról írásbeli megállapodásban kell rendelkezni.
      
         Jogalap
      
      A 2009/470/EK határozat 23. cikke
      
         Költségvetési tétel
      
      17 04 02 01.
      
         Elérendő célkitűzések és várható eredmények
      
      Az OIE 2010-ben nemzetközi konferenciát tervez a száj- és körömfájásról. A konferencia támogatni fogja az EU új állat-egészségügyi stratégiájáról (2007–2013) szóló, a Tanácsnak, az Európai Parlamentnek, a Gazdasági és Szociális Bizottságnak és a Régiók Bizottságának címzett bizottsági közleményben meghatározott fellépéseket. Ezért indokolt, hogy a Közösség hozzájáruljon e kezdeményezéshez annak érdekében, hogy jobb védelmet lehessen nyújtani e betegséggel szemben.
      
         A végrehajtási intézkedés leírása és célkitűzése
      
      A Közösség támogatást nyújt az OIE-nek az említett nemzetközi konferencia szervezése terén.
      
         Végrehajtás
      
      Közvetlen, központi végrehajtás
      
         Közvetlen odaítélés
      
      A 168. cikk (1) bekezdésének c) pontja
      
         A maximális társfinanszírozási arány
      
      A nemzetközi konferencia szervezéséhez kapcsolódó összes támogatható költség legfeljebb 33 %-a
      1.3.   Szerződések odaítélése
      
      2009-ben a közbeszerzési szerződésekre fenntartott teljes költségvetési keret összege 3 435 000 EUR.
      1.3.1.   Olyan tanulmány elvégzése, amely alátámasztja az állat-egészségügyi helyzetről, valamint az állatbetegségek felszámolására, az ellenük való védekezésre és figyelemmel kísérésükre irányuló programok végrehajtásának költséghatékonyságáról szóló jelentést
      
      
         Jogalap
      
      A 2009/470/EK határozat 41. cikke
      
         Költségvetési tétel
      
      17 04 02 01.
      
         A tervezett szerződések irányszáma és típusa
      
      Egy szolgáltatási szerződés (a meglévő keretszerződés alkalmazása)
      
         A tervezett szerződések tárgya
      
      Tanulmány elkészítése, amely hozzájárul a 2009/470/EK határozat 41. cikkében említett jelentés véglegesítéséhez.
      
         Végrehajtás
      
      Közvetlen, központi végrehajtás
      
         A közbeszerzési eljárás megindításának tervezett időkerete
      
      
         Egyedi szerződés
      
      Egy egyedi szolgáltatási szerződés megkötése (2010 első negyedévében) a SANCO/2008/01/055 keretszerződés értelmében
      1.3.2.   Kommunikációs kampány az állatorvosok 2011-es nemzetközi éve alkalmából
      
      
         Jogalap
      
      A 2009/470/EK határozat 20. cikke
      
         Költségvetési tétel
      
      17 04 02 01.
      
         A tervezett szerződések irányszáma és típusa
      
      Egy szolgáltatási szerződés (a meglévő keretszerződés alkalmazása)
      
         A tervezett szerződések tárgya
      
      Kommunikációs kampány előkészítése, beleértve különböző kommunikációs fellépéseket az állatorvosok 2011-es nemzetközi évére való felkészülés keretében a Közösség állat-egészségügyi politikájának 2011. évi népszerűsítése érdekében.
      
         Végrehajtás
      
      Közvetlen, központi végrehajtás
      
         A közbeszerzési eljárás megindításának tervezett időkerete
      
      
         Egyedi szerződés
      
      Egy egyedi szolgáltatási szerződés megkötése (2010 második negyedévében) a SANCO/2009/A1/055 keretszerződés értelmében
      1.3.3.   Az állatjólléti stratégiával kapcsolatos információk publikációja és terjesztése
      
      
         Jogalap
      
      A 2009/470/EK határozat 20. cikke
      
         Költségvetési tétel
      
      17 04 02 01.
      
         A tervezett szerződések irányszáma és típusa
      
      Legfeljebb három szolgáltatási szerződés (meglévő keretszerződések felhasználásával)
      
         A tervezett szerződések tárgya
      
      Az állatjóllétért és az állatok védelméért 2006 és 2010 közötti közösségi cselekvési tervben előirányzottaknak megfelelően a terv 4. és 5. területének megfelelő alábbi tevékenységeket tervezik 2010-re:
      
                  —
               
               
                  az állatjóllétre vonatkozó interaktív weboldal kialakítása az állatjólléti stratégiák és kezdeményezések elősegítésére, valamint a weboldal tartalmának frissítése és kezelése,
               
            
                  —
               
               
                  a Welfare Quality® (az állatjóllét minősége) projekt nyomon követése (http://www.welfarequality.net/everyone). A Welfare Quality ® projektet a Bizottság támogatja állatjólléti mutatók kidolgozása és a magas szintű állatjóllétet biztosító termékek forgalomba hozatalának javítása érdekében,
               
            
                  —
               
               
                  a „Farmland” weboldal és pedagógiai eszköztár továbbfejlesztése, a weboldal tartalmának további nyelveken való megjelenítése, a meglévő hasonló projektek integrálása a „Farmland” pedagógiai eszköztárának stratégiái közé, európai tanulmány kidolgozása a jelenlegi állatjólléti oktatási programokról,
               
            
                  —
               
               
                  rendezvények/programok az állatjólléti oktatásról,
               
            
                  —
               
               
                  gyermekeknek szóló rajzverseny promóciós anyagokban felhasználandó új motívum kialakítása érdekében.
               
            
         Végrehajtás
      
      Közvetlen, központi végrehajtás
      
         A közbeszerzési eljárás megindításának tervezett időkerete
      
      
         Egyedi szerződés
      
      Legfeljebb három egyedi szolgáltatási szerződés megkötése (2010 első negyedévében) a SANCO/2009/A1/005 keretszerződés értelmében
      1.3.4.   Kiadványok, továbbá állat-egészségügyi kérdések és az állat-egészségügyi stratégia elveinek népszerűsítésére irányuló információk terjesztése
      
      
         Jogalap
      
      A 2009/470/EK határozat 20. cikke
      
         Költségvetési tétel
      
      17 04 02 01.
      
         A tervezett szerződések irányszáma és típusa
      
      Legfeljebb három szolgáltatási szerződés (meglévő keretszerződések felhasználásával)
      
         A tervezett szerződések tárgya
      
      
                  —
               
               
                  Állatorvosi hét 2010:
                  
                              —
                           
                           
                              kétnapos brüsszeli konferencia az érdekelt felekkel,
                           
                        
                              —
                           
                           
                              videó és nyomtatott anyagok kidolgozása a nagyközönség számára az állatok azonosításának és nyomon követhetőségének jelentőségéről,
                           
                        
                              —
                           
                           
                              rendezvények valamennyi tagállamban az állatorvosi egyetemek hallgatói és a nagyközönség számára az állatorvosi hét során, továbbá kísérőanyagok kidolgozása az állat-egészségügyi kérdésekkel (mint például az EU állat-egészségügyi stratégiája, az állatok azonosítása és nyomon követhetősége, valamint a veszettség) kapcsolatos ismeretek bővítésére.
                           
                        
            
                  —
               
               
                  Az állat-egészségügyi közösségi politika támogatása az állat-egészségügyi stratégiával összhangban:
                  
                              —
                           
                           
                              a népszerűsítő kampány időtartamának meghosszabbítása (amely során speciálisan kialakított kisteherautó járja körbe Európát, megállva mezőgazdasági rendezvényeken, állatorvosi gyűléseken, idegenforgalmi vásárokon és iskolákban),
                           
                        
                              —
                           
                           
                              nyomtatott anyagok kidolgozása a nagyközönség számára a kisállatútlevélről (az EU minden hivatalos nyelvén),
                           
                        
                              —
                           
                           
                              a veszettség megelőzéséről szóló online kézikönyv kidolgozása a nagyközönség számára, melyet számos nyelvre lefordítanak.
                           
                        
            
         Végrehajtás
      
      Közvetlen, központi végrehajtás
      
         A közbeszerzési eljárás megindításának tervezett időkerete
      
      
         Egyedi szerződés
      
      Legfeljebb hét egyedi szolgáltatási szerződés megkötése (2010 első és második negyedévében) a SANCO/2009/A1/005 keretszerződés értelmében